શરૂઅાતમાં મેચમાં વિલંબ થયા બાદ ૧૦.૩૦ વાગે મેચ શરૂ થવાની હતી અને ખેલાડીઅો મેદાનમાં ઉતારવાની તૈયારી કરી હતી પરંતુ મેચ શરૂ થવાના પાંચ મિનિટ પહેલા વરસાદના છાંટા શરૂ થઈ ગયા હતા અને થોડા સમયમાં મૂશળધાર વરસાદ વરસવા લાગ્યો હતો અાથી મેદાનના કર્મચારીઅોઅે પીચને ઢાંકી દીધી હતી અને દિવસ દરમિયાન વરસાદ ચાલુ રહેતા સમગ્ર દિવસની મેચ રદ થઈ હતી. અાજે સવારે પણ મેચ શરૂ થઈ શકી ન હતી અને શરૂઅાતમાં મેચ વિલંબથી થશે એવી જાહેરાત કરવામાં અાવી હતી પરંતુ વરસાદ ચાલુ રહેતા પીચ પર કવર ઢાંકેલું રાખવામાં અાવ્યું હતું અને લંચ સુધીની રમત રદ કરવામાં અાવી છે. લંચ બાદ ફરીથી પીચનું તેમજ વરસાદી વાતાવરણનું નિરીક્ષણ કરવામાં અાવશે અને ત્યારબાદ મેચ શરૂ કરવી કે કેમ તે અંગે યોગ્ય નિર્ણય લેવામાં અાવશે.